آذربایجان جمهوررئیسی الهام علی اف, تورکیه جمهوریتی پارلمانی تشقی ایشلر کمیسیونی نینگ باشلیغی عاکف چغتای قلیچ باشچیلیگیده گی تورکیه پارلمانی هیئتی نی قبول قیلدی.
قبولده علی اف, ایککی اولکه پارلمان لری اورته سیده گی مناسبت لرنینگ جوده یخشی ایکن لیگی نی بیلدیردی.
علی اف, تورکیه بیلن آذربایجان نینگ خلق ارا تشکیلات لرده بیر بیر لری نی قوللب قوتله یاتگن لیگی نی بیلدیررایکن, قاره باغ اوروشیده تورکیه نینگ حمایه سی نینگ آذربایجان خلقی تامانیدن خرسندچیلیک بیلن کوتیب آلینگن لیگی نی معلوم قیلدی.
ایککی قرداش اولکه نینگ هردایم بیر بیر لری نی قوللب قوتلب کیلگن لیگی نی بیلدیرگن علی اف, "عزیز قرداشیم حرمتلی جمهوررئیس رجب طیب ایردوغان نینگ اوروش نینگ باشله گن کوندن باشلب سیاسی و معنوی اوله راق قوللب قوتله گن لیگی بیز گه مورال بولدی.  تورکیه پارلمانی نینگ باشلیغی مصطفی شنتوپ و وکیل لر هم بیز نی قوللب قوتله دی.  خلقی میز نینگ بیر بیر لری نی قنچه لیک یخشی کورگن لیگی نی بو اوروش بیز گه ینه بیر بار کورسه تیب بیردی" دییه قید ایتدی.
علی اف, اقتصادی همکارلیک تشکیلاتی نینگ سونگگی ییغیلیشیده ایردوغان نینگ, آذربایجان نینگ غلبه سی بیلن علاقه لی یخشی گپ لر گپیرگن لیگی نی معلوم قیلیب, تورک مطبوعاتی و نادولت تشکیلات لری نینگ اوروش دوری ده آذربایجان نی قوللب قوتله گن لیگی اوچون خرسندچیلیک بیلدیردی.
منطقه ده ایندی باشقه چه بیر وضعیت نینگ حاکم بولگن لیگی نی بیلدیرگن علی اف, "تاغلی قاره باغ مسئله سی تاریخ گه ایلندی, ییچیلدی, اداققه ییتدی.  ایندی کیله جککه اهمیت بیریب منطقه میزده گی همکارلیک نی اویله شی میز کیره ک.  اینیقسه ترانسپورت پروژه لری نینگ تطبیق ایتیلیشی, زنجگیزور دهلیزی نینگ آچیلیشی مهم موضوع لر دن بیری.  اوشبو توغریده اورتاق سعی و حرکت لر بیلن موفق بوله دیگن لیگی میز گه ایشانه من" دییه قید ایتدی.
تورکیه پارلمانی تشقی ایش لر کمیسیونی اعضا لری اوله راق آذربایجان نینگ ظفری سببلی جوده هم خرسند ایکن لیک لری نی معلوم قیلگن قلیچ ایسه اوز سوز لری نی, "تورکیه پارلمانیده سیزنینگ موفقیتینگیز, رهبرلیگینگیز و منطقه نینگ تاریخیده اینگ مهم ینگی لیک بولگن کوره شینگیز نی قوللب قوتله گن تورت سیاسی حزب نینگ نماینده لری اوله راق بو ییرده میز" شکلیده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
